Cenu aptaujas 
“Metodiskā dokumenta “Vadlīnijas un algoritmi pediatrisko radioloģisko izmeklējumu steidzamības klasifikācijai” izstrāde un apstiprināšana”
Nolikums 
(ID Nr. RAKUS CA/2026/52)

1. [bookmark: _Toc533123][bookmark: _Toc38357757][bookmark: _Toc38394057][bookmark: _Toc42078513][bookmark: _Toc42079434][bookmark: _Toc42079638][bookmark: _Toc42079673][bookmark: _Toc42079698][bookmark: _Toc42080274][bookmark: _Toc42080808][bookmark: _Toc57793041]Pasūtītājs
1.1. [bookmark: _Ref38365357]Nosaukums: SIA “Rīgas Austrumu klīniskā universitātes slimnīca”. Pakalpojuma izpildi Pasūtītāja vārdā koordinē Radioloģijas centra Metodiskās vadības institūcija radioloģijas jomā.
Pasūtītāja rekvizīti: 
Reģistrācijas Nr. 40003951628
Juridiskā adrese: Hipokrāta iela 2, Rīga, LV - 1079
Tālrunis +371 67042400, fakss +371 67042786
1.2. Pasūtītāja kontaktpersona: Kristaps Reimartuss, e pasts: Kristaps.Reimartuss@aslimnica.lv, tālr. +371 26272772.
2. Piedāvājumu iesniegšanas vieta, datums, laiks un kārtība
2.1. Piedāvājumu iesniegšana SIA “Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi: iepirkumi@aslimnica.lv ar norādi “Metodiskā dokumenta “Vadlīnijas un algoritmi pediatrisko radioloģisko izmeklējumu steidzamības klasifikācijai” izstrāde un apstiprināšana”, ID Nr. RAKUS CA/2026/52. 
2.2. Piedāvājumu iesniegšanas termiņš: līdz 2026. gada 20.augustam , plkst. 12:00.
2.3. Iesūtītajiem dokumentiem ir jābūt parakstītiem ar drošu elektronisko parakstu. 
2.4. Piedāvājumi, kuri tiks iesniegti pēc 2.2. punktā norādītā iesniegšanas termiņa, netiks izskatīti. 
2.5. Pretendents nevar iesniegt vairākus piedāvājumu variantus.

3. Informācija par cenu aptaujas priekšmetu
3.1. Cenu aptaujas priekšmets: metodiskā dokumenta “Vadlīnijas un algoritmi pediatrisko radioloģisko izmeklējumu steidzamības klasifikācijai” izstrāde un apstiprināšana.
3.2. Cenu aptaujas mērķis: izstrādāt rekomendējošas vadlīnijas, steidzamības klasifikācijas sistēmu un lēmumu pieņemšanas algoritmus vienotai pediatrisko radioloģisko izmeklējumu prioritizācijai.
3.3. Cenu aptaujas priekšmets ir sadalīts divās daļās:
3.3.1. 1.daļa : Vadošais eksperts – pediatriskās radioloģijas metodoloģijas un integrācijas eksperta pakalpojums;
3.3.2. 2.daļa: Eksperts – pediatriskās radioloģijas klīniskās prakses un metodoloģijas validācijas eksperta pakalpojums.
3.4. Pretendents var iesniegt piedāvājumu par vienu vai abām cenu aptaujas daļām.
3.5. Ja pretendents iesniedz piedāvājumu par abām cenu aptaujas daļām, katras daļas izpildei ir jānorāda cits eksperts. Viena un tā pati fiziskā persona nedrīkst veikt gan 1. daļā paredzēto metodiskā dokumenta izstrādi, gan 2. daļā paredzēto šā dokumenta neatkarīgo klīnisko un metodoloģisko validāciju.
3.6. Fiziska persona, kura pakalpojumu sniedz personīgi un nepiesaista citus ekspertus, var iesniegt piedāvājumu tikai par vienu cenu aptaujas daļu.
3.7. Līguma slēgšanas tiesības: Līguma slēgšanas tiesības tiek piešķirtas par katru cenu aptaujas daļu atsevišķi. Ja viens pretendents iegūst līguma slēgšanas tiesības abās daļās, Pasūtītājs var noslēgt vienu līgumu, tajā atsevišķi nodalot katras daļas cenu, uzdevumus, nodevumus, atbildību un katrai daļai piesaistīto ekspertu.
3.8. Cenu aptaujas priekšmeta apraksts ir noteikts Nolikuma pielikumā Nr.2 “Tehniskā specifikācija”.

4. Darījuma nosacījumi
4.1. Pasūtītāja maksimāli pieļaujamā kopējā līgumcena par abu cenu aptaujas daļu izpildi ir līdz  6753.72 EUR bez PVN.
	Iepirkuma daļa
	Maksimālā līgumcena

	1. daļa- vadošais eksperts
	 4 389.92 EUR bez PVN

	2. daļa- validācijas eksperts
	 2 363.80 EUR bez PVN

	Kopā
	  Ne vairāk kā  6 753,72 EUR bez PVN



4.2. Finanšu piedāvājumā pretendentam jāietver visi izdevumi un izmaksas, kas saistītas ar Pakalpojuma sniegšanu. 
4.3. Pretendenta piedāvātā cena, kas ir norādīta finanšu piedāvājumā, ir maksimāli pieļaujamā cena un nevar tikt paaugstināta līguma darbības laikā.
4.4. Pakalpojuma izpildes vieta : attālināti un pēc nepieciešamības SIA “Rīgas Austrumu klīniskā universitātes slimnīca”, Hipokrāta iela 2, Rīga, vai citā ar Pasūtītāju saskaņotā vietā.
4.5. Līgums stājas spēkā tā abpusējas parakstīšanas brīdī un ir spēkā līdz saistību pilnīgai izpildei.
4.6. Izpildītājam pakalpojuma izpilde jāpabeidz un pakalpojuma nodevumi jāiesniedz Pasūtītājam līdz 2026. gada 30. novembrim (Pakalpojuma nodevumiem jābūt iepriekš saskaņotiem atbilstoši tehniskajā specifikācijā noteiktajam).
4.7. Pasūtītājs veic samaksu izpildītājam ar pārskaitījumu uz līgumā norādīto izpildītāja bankas kontu līdz 2026. gada 31. decembrim, ar nosacījumu, ka ir veikta līgumā (tai skaitā, līguma pielikumā Nr.1 “Tehniskā specifikācija”) noteiktā pakalpojuma izpilde, ir abpusēji parakstīts pieņemšanas – nodošanas akts, kā arī ir saņemts atbilstošs izpildītāja rēķins.
4.8. Rēķins tiek nosūtīts uz Pasūtītāja elektroniskā pasta adresi: rekini@aslimnica.lv.

5. Vispārējas prasības pakalpojuma izpildei
5.1. Pakalpojumu izpilda atbilstoši Nolikuma pielikumā Nr. 2 noteiktajām prasībām.
5.2. Nodevumi sagatavojami latviešu valodā, izmantojot precīzu medicīnisko terminoloģiju.
5.3. Nodevumi iesniedzami rediģējamā elektroniskā formātā un PDF formātā.
5.4. Izpildītājam jāpiedalās Pasūtītāja organizētajās darba sanāksmēs tehniskajā specifikācijā noteiktajā kārtībā.
5.5. Izpildītājs ievēro konfidencialitātes, datu aizsardzības un intelektuālā īpašuma prasības.

6. Pretendentu kvalifikācijas (atlases) prasības un iesniedzamie dokumenti

	Prasība:
	Iesniedzamais dokuments:

	Pretendentu kvalifikācijas (atlases) prasības un iesniedzamie dokumenti

	6.1.1. Pretendents ir iesniedzis pieteikumu par piedalīšanos cenu aptaujā, ko paraksta pretendenta pārstāvis ar pārstāvības tiesībām vai tā pilnvarota persona. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām. 


	6.1.1. Pretendenta pieteikums (aizpildīta Nolikuma pielikumā Nr. 1 pievienotā forma) dalībai cenu aptaujā.
Ja pretendenta pieteikumu paraksta pilnvarota persona, tad jāpievieno pilnvaras apliecināta kopija.

	6.1.2. Pretendents (tajā skaitā, piegādātāju apvienības biedrs, personālsabiedrība, apakšuzņēmējs, persona, uz kuras iespējām pretendents balstās) ir reģistrēts Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.
Ja pretendents ir fiziska persona, tai līdz iepirkuma līguma noslēgšanai ir jābūt reģistrētai kā saimnieciskās darbības veicējam Valsts ieņēmumu dienesta (VID) publiskojamo datu bāzē vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.

	6.1.2. Par Latvijas Republikā reģistrētiem pretendentiem Pasūtītājs informāciju par to, vai pretendents ir reģistrēts atbilstoši normatīvo aktu prasībām, pārliecināsies Latvijas Republikas Uzņēmumu reģistra tīmekļvietnē.
Informāciju par fizisku personu Pasūtītājs pārbaudīs Valsts ieņēmumu dienesta publiskojamo datu bāzē. 
(ja uz piedāvājuma iesniegšanas brīdi pretendents, kas ir fiziska persona, nav reģistrēts kā saimnieciskās darbības veicējs, tad ir jāiesniedz apliecinājums par to, ka līdz pakalpojuma līguma noslēgšanai tas reģistrēsies Valsts ieņēmumu dienestā kā saimnieciskās darbības veicējs, ja normatīvie akti to paredz )
Ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments, kas apliecina, ka pretendents ir reģistrēts atbilstoši attiecīgās valsts normatīvo aktu prasībām, vai arī jānorāda publiski pieejamu reģistru, kur iepirkuma komisija varētu pārliecināties par reģistrācijas faktu.
Ārvalstīs reģistrētam pretendentam ir jāiesniedz komersanta amatpersonu saraksts, norādot pretendentu un tā amatpersonas – personas, kura ir pretendenta valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu (ja nav personas kods, norāda dzimšanas datumu, mēnesi un gadu). Minētā informācija iesniedzama arī par piegādātāju apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai, amatpersonām.

	6.1.3. Pretendentam vai tā līguma izpildē iesaistītajam(-iem) ekspertam(-iem) jāatbilst attiecīgajai cenu aptaujas daļai Nolikuma 6.2. vai 6.3. sadaļā un Tehniskajā specifikācijā noteiktajām kvalifikācijas un profesionālās pieredzes prasībām.
	6.1.3. Ja pretendents līguma izpildei piesaista ekspertu(-us), par katru līguma izpildē iesaistīto ekspertu iesniedz aizpildītu un parakstītu CV atbilstoši Nolikuma pielikumam Nr. 4, kā arī dokumentus, kas apliecina eksperta atbilstību attiecīgajai cenu aptaujas daļai Nolikuma 6.2. vai 6.3. sadaļā un Tehniskajā specifikācijā noteiktajām kvalifikācijas un profesionālās pieredzes prasībām.


6.2. Eksperta profesionālās spējas – 1.cenu aptaujas daļa 
	Prasība
	Iesniedzamais dokuments

	6.2.1. Spēkā esošs ārsta radiologa diagnosta sertifikāts vai ārvalstīs iegūta un Latvijā atzīta līdzvērtīga kvalifikācija.
	-  izglītību apliecinoša dokumenta kopiju/ -as;
- CV; 
Dokumentiem citā valodā jāpievieno pretendenta apliecināts tulkojums latviešu valodā.

Sertifikāta esību Pasūtītājs pārbauda reģistrā vai pretendents norāda ārvalsts publisko reģistru/iesniedz apliecinājumu.

	6.2.2. Vismaz piecu gadu profesionālā pieredze pediatriskajā radioloģijā.
	Parakstīts eksperta CV atbilstoši Nolikuma pielikumam Nr. 4, norādot darba vietas, periodus un pienākumus.

	6.2.3. Pieredze vismaz viena metodiska dokumenta, klīniskās vadlīnijas, algoritma vai līdzīga profesionāla materiāla izstrādē vai ieviešanā.
	CV vai atsevišķs pieredzes apliecinājums, norādot pasūtītāju, uzdevumu, periodu un eksperta lomu.

	6.2.4. Pieredze darba grupu vai starpinstitucionālas sadarbības koordinēšanā.
	CV vai pieredzes apliecinājums.


6.3. Eksperta profesionālās spējas – 2. cenu aptaujas daļa

	Prasība
	Iesniedzamais dokuments

	6.3.1. Spēkā esošs ārsta radiologa diagnosta sertifikāts vai ārvalstīs iegūta un Latvijā atzīta līdzvērtīga kvalifikācija.
	-  izglītību apliecinoša dokumenta kopiju/ -as;
- CV; 
Dokumentiem citā valodā jāpievieno pretendenta apliecināts tulkojums latviešu valodā.
Sertifikāta esību Pasūtītājs pārbauda reģistrā vai pretendents norāda ārvalsts publisko reģistru/iesniedz apliecinājumu.

	6.3.2. Vismaz trīs gadu profesionālā pieredze klīniskajā darbā pediatriskās radioloģijas jomā.
	Parakstīts eksperta CV atbilstoši Nolikuma pielikumam Nr. 4, norādot darba vietas, periodus un pienākumus.

	6.3.3. Pieredze klīnisku algoritmu, vadlīniju vai indikāciju sarakstu izvērtēšanā, izstrādē vai validācijā.
	CV vai atsevišķs pieredzes apliecinājums, norādot uzdevumu un eksperta lomu.




7. Tehniskais un finanšu piedāvājums
7.1. Tehnisko piedāvājumu pretendents sagatavo, apliecinot spēju izpildīt Nolikuma pielikumā Nr. 2 noteiktās prasības (jāparaksta Nolikuma pielikumā Nr. 2 pievienotais dokuments).
7.2. Finanšu piedāvājums jāsagatavo un jāiesniedz atbilstoši Nolikuma pielikumā Nr.3 pievienotajai formai. Finanšu piedāvājuma cenā ir jāietver visas ar pakalpojuma sniegšanu saistītās izmaksas, tai skaitā, personāla, darba organizācijas un transporta izmaksas, nodokļi (izņemot PVN), kā arī visas citas izmaksas, kuras var rasties izpildītājam, izpildot līgumsaistības. Visas cenas jānorāda euro bez PVN ar ne vairāk kā 2 (divām) ciparu zīmēm aiz komata.
8. Interešu konflikta un vienlīdzīgas konkurences nodrošināšana
8.1.  Pasūtītājs nodrošina vienlīdzīgu attieksmi pret visiem pretendentiem un veic nepieciešamos pasākumus, lai novērstu interešu konfliktu un nepamatotu konkurences priekšrocību rašanos cenu aptaujas norises laikā.
8.2. Pretendents, iesniedzot piedāvājumu, apliecina, ka tas, tā piedāvājumā norādītie speciālisti vai citas personas, kuras iesaistītas piedāvājuma sagatavošanā, nav piedalījušās šīs cenu aptaujas tehniskās specifikācijas vai citu cenu aptaujas dokumentu sagatavošanā tādā veidā, kas radītu vai varētu radīt nepamatotas priekšrocības salīdzinājumā ar citiem pretendentiem.
8.3. Ja pretendentam vai tā piedāvājumā norādītajiem speciālistiem ir bijusi iepriekšēja iesaiste šīs cenu aptaujas sagatavošanā vai ir citi apstākļi, kas var radīt interešu konfliktu vai nepamatotas priekšrocības, pretendents par to nekavējoties rakstiski informē Pasūtītāju, sniedzot pilnīgu informāciju par attiecīgajiem apstākļiem.
8.4. Pasūtītājam ir tiesības pieprasīt no pretendenta papildu informāciju un skaidrojumus, lai izvērtētu iespējama interešu konflikta vai konkurences priekšrocību esību.
8.5. Ja pēc pretendenta sniegtās informācijas un Pasūtītāja rīcībā esošo faktu izvērtēšanas tiek konstatēts, ka pretendenta vai tā piedāvājumā norādīto speciālistu iepriekšēja iesaiste šīs cenu aptaujas sagatavošanā rada nepamatotas priekšrocības, kuras nav iespējams novērst ar citiem līdzekļiem, Pasūtītājam ir tiesības nepieļaut pretendenta turpmāku dalību cenu aptaujā.
9. Piedāvājuma vērtēšanas kritēriji
9.1. Piedāvājuma izvēles kritērijs – saimnieciski visizdevīgākais piedāvājums, ņemot vērā zemākās Pasūtītāja kopējās izmaksas euro bez pievienotās vērtības nodokļa (PVN), ieskaitot normatīvajos aktos noteiktos Pasūtītāja veicamos nodokļu maksājumus un citas obligātās izmaksas, ja tādas ir piemērojamas.
9.2. Atlases secība: Pasūtītājs pārbauda piedāvājuma atbilstību administratīvajām, kvalifikācijas un tehniskajām prasībām, pēc tam salīdzina atbilstošo pretendentu cenas.
9.3. Lēmums: līguma slēgšanas tiesības piešķir pretendentam, kura piedāvājums atbilst visām prasībām un kurš piedāvājis zemāko cenu.
Nolikuma pielikumi:
· Pielikums Nr.1-Pieteikuma forma;
· Pielikums Nr.2- Tehniskā specifikācija;
· Pielikums Nr 3-Finanšu piedāvājumu forma
· Pielikums Nr.4- Pakalpojuma izpildē iesaistīto speciālistu CV un apliecinājuma forma;

2

